Document ID: 32008D0679

KOMISIJAS LĒMUMS
(2008. gada 31. jūlijs)
par rīcības dotāciju piešķiršanu viktimizācijas apsekojuma moduļa tulkošanai un testēšanai saskaņā ar īpašu programmu “Noziedzības profilakse un apkarošana” kā daļu no vispārējās programmas “Drošība un brīvību garantēšana”
(2008/679/TI)
EIROPAS KOPIENU KOMISIJA,
ņemot vērā Līgumu par Eiropas Savienību,
ņemot vērā Padomes 2007. gada 12. februāra Lēmumu 2007/125/TI, ar ko laikposmam no 2007. līdz 2013. gadam kā daļu no vispārējās programmas “Drošība un brīvību garantēšana” izveido īpašu programmu “Noziedzības profilakse un apkarošana” (1), un jo īpaši tā 7. panta 6. punktu,
tā kā:
(1)
Komisija 2007. gada 16. aprīlī pieņēma 2007. gada darba programmu īpašajai programmai “Noziedzības profilakse un apkarošana” kā vispārējās programmas “Drošība un brīvību garantēšana” daļai (2).
(2)
2007. gada februārī tika publicēts aicinājums iesniegt priekšlikumus par pamatpartnerībām programmā “Noziedzības profilakse un apkarošana”.
(3)
2007. gada 16. augustā visiem izraudzītajiem pamatpartneriem, kuri bija izvēlējušies iespēju “Statistika par noziedzību un kriminālo tiesvedību” tika nosūtīts īpašs uzaicinājums iesniegt priekšlikumus par viktimizācijas apsekojuma moduļa tulkošanu un testēšanu.
(4)
2007. gada 6. novembrī, 22. novembrī un 17. decembrī pulcējās novērtēšanas komiteja un ieteica piešķirt dotācijas viktimizācijas apsekojuma moduļa tulkošanai un testēšanai.
(5)
Šajā lēmumā paredzētie pasākumi atbilst Padomes 2002. gada 25. jūnija Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3).
(6)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstīgi Padomes Lēmuma 2007/125/TI 8. pantam,
IR NOLĒMUSI ŠĀDI.
Vienīgais pants
Pielikumā minētās rīcības dotācijas ir apstiprinātas par kopsummu EUR 1 540 170,39.
Briselē, 2008. gada 31. jūlijā

Labels: 11
19
10
0
15